PATVIRTINTA

Klaipėdos Eduardo Balsio menų

 gimnazijos 2020 m. rugpjūčio 31d.

 direktoriaus įsakymu Nr. V-37

**UGDYMO PROCESO ĮGYVENDINIMO YPATUMAI 2020–2021 MOKSLO METAIS KLAIPĖDOS EDUARDO BALSIO MENŲ GIMNAZIJOJE**

1. Ugdymo procesas mokykloje organizuojamas atsižvelgiant į epidemiologinę situaciją ir Sveikatos apsaugos ministerijos patvirtintus reikalavimus, ugdymo organizavimo būtinas sąlygas. Gimnazijoje privaloma laikytis numatytų saugos priemonių, ribojami mokyklos bendruomenės kontaktai, laikomasi saugaus atstumo, higienos reikalavimų.

2. Mokytojai, darbuotojai, mokiniai į Gimnaziją įleidžiami tik su burną ir nosį dengiančiomis saugos priemonėmis (veido kaukėmis, respiratoriais ar kitomis priemonėmis – toliau kaukėmis).

3. Tėvai (globėjai, rūpintojai), svečiai, norintys patekti į Gimnaziją susitvarkyti reikalingus dokumentus raštinėje ar pasikalbėti su administracijos darbuotojais į Gimnaziją įleidžiami per ,,Dvaro” įėjimą ir tik su kaukėmis.

4. Visų klasių mokinių tėvai vaikus gali palydėti tik iki jiems skirto įėjimo („Dvaro“, ,,Gimnazijos”, „Bendrabučio“). Tėvai (globėjai, rūpintojai) į mokyklą neįleidžiami. Informacija apie atskiroms klasėms skirtą įėjimą skelbiama prie įėjimo durų.

5. Būtina laikytis kosėjimo, čiaudėjimo etiketo ir rankų higienos. Gimnazijoje sudarytos tinkamos sąlygos mokinių ir darbuotojų rankų higienai (šiltas - šaltas vanduo, skystas muilas, vienkartiniai rankšluosčiai, rankų džiovintuvai). Prie įėjimų į gimnaziją padėta rankų dezinfekcijai skirta priemonė.

6. Draudžiama į švietimo įstaigą atvykti asmenims, kuriems pasireiškia karščiavimas (37,3 C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.). Visi Gimnazijos darbuotojai, kuriems ugdymo proceso metu pasireiškia karščiavimas ar ūmių viršutinių kvėpavimo takų ligų, kitų užkrečiamųjų ligų požymiai, turi nedelsiant apleisti Gimnazijos patalpas ir kreiptis konsultacijai Karštąja koronaviruso linija tel. 1808 arba susisiekti su savo šeimos gydytoju.

7. Mokinys, kuriam ugdymo proceso metu pasireiškia karščiavimas ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsiant kreiptis į slaugytoją ir būti izoliuotas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų.

8. Gimnazijos slaugytoja, visuomenės sveikatos specialistė (po jų darbo valandų - budinčioji) gali reikalui esant pamatuoti kūno temperatūrą.

9. Jeigu gimnazija iš darbuotojo, mokinio ar jo tėvų (globėjų, rūpintojų) gavo informaciją apie darbuotojui ar mokiniui nustatytą COVID-19 ligą (koronaviruso infekciją), apie tai Gimnazijos direktorius nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją.

10. Draudžiama į švietimo įstaigą atvykti asmenims, kuriems privaloma izoliacija, izoliacijos laikotarpiu.

11. Švietimo pagalbos specialistų konsultacijos teikiamos individualiai ar vienu metu dirbama tik su tos pačios klasės mokiniais. Po kiekvienos konsultacijos patalpos išvėdinamos ir nuvalomi dažnai liečiami paviršiai, naudotos priemonės.

12. Mokymosi vieta:

12.1. ugdymo procesas vyksta pagal pamokų tvarkaraštį, nurodytuose kabinetuose;

12.2. po kiekvienos pamokos, klasėje dirbantis mokytojas išvėdina kabinetą ir dezinfekuoja suolų paviršius, bendrai naudojamas mokymo priemones;

12.3. mokytojai klasėse, kai neišlaikomas 2 m atstumas nuo mokinio, privalo dėvėti kaukę;

12.4. 5-12 klasių mokiniams pamokų metu kaukės rekomenduojamos;

12.5. rugsėjo mėn. kūno kultūros pamokos, esant geram orui, vyks lauke;

12.6. rekomenduojama lauke organizuoti įvairių dalykų pamokas, jeigu leidžia dalyko turinio ypatumai ir mokyklos aplinka, oro temperatūros sąlygos.

13. Mokinių srautų judėjimas Gimnazijoje:

13.1. Gimnazijoje nustatomi 3 atskiri įėjimai atskiroms klasių grupėms: „Dvaro“, ,,Gimnazijos”, „Bendrabučio“. 1-4 klasėms skiriamas ,,Gimnazijos”, 5-8 klasėms „Bendrabučio“,  9-12 klasėms „Dvaro“ įėjimai;

13.2. Gimnazijoje nustatomos 2 zonos atskiroms klasių grupėms pertraukų metu: 1-4 kl. zona - I aukštas nuo Dailės korpuso durų iki Dvaro laiptų į II aukštą ir lauko aikštelė prie ,,Gimnazijos” įėjimo, 5-12 kl. zona - II - III aukšto koridoriai, fojė, bendrabučio II-IV aukšto koridoriai, fojė ir lauko aikštelės - 5-8 kl. - lauko aikštelė prie „Bendrabučio“ įėjimo, 9-12 kl.- lauko aikštelė prie „Dvaro“ įėjimo;

14. Gimnazijos patalpose ne pamokų metu (koridoriuose, rūbinėje, valgykloje (išskyrus valgymo proceso metu) ir kitose patalpose) mokiniai privalo dėvėti kaukes;

15. Mokinių maitinimas:

15.1. 8.45 - 8.55 (po I pamokos) – bendrabučio mokinių pusryčiai;

10.35 – 10.50 (po III pamokos) – 1-2 kl. mok. pietūs;

11.35 – 11.55 (po IV pamokos) – 3-5 kl. mok. pietūs;

12.40 – 13.00 (po V pamokos) -  6-8 kl. mok. pietūs;

13.45 – 14.00 (po VI pamokos) - 9-12 kl. mok. pietūs (5 min. prailginta pertrauka);

14.45 - 14.55 (po VII pamokos) - prailgintos grupės mokiniai.

15.2. atsineštą iš namų maistą 1-4 kl. mokiniai gali valgyti klasėje, laikantis higienos taisyklių, 5-12 kl. mokiniai – gimnazijos kavinėje „Pauzė“ arba gimnazijos valgykloje, pietaujant atitinkamos klasės mokiniams;

15.3. valgykloje užtikrintos tinkamos sąlygos darbuotojų ir mokinių rankų higienai: praustuvėse tiekiamas šiltas ir šaltas vanduo, prie praustuvių patiekiama skysto muilo, įrengti rankų džiovintuvai;

15.4. valgykloje sudarytos saugios sąlygos pasinaudoti stalo įrankiais - galimybė pasiimti įrankius nepaliečiant kitų įrankių.

\_\_\_\_\_\_\_\_\_\_\_\_\_\_\_\_\_\_\_\_